ජාත්‍යන්තරයම අදහස් කැර සිටියේ මෙරට ත්‍රස්තවාදය කිසි දිනක අවසන් කර දැමීමට නොහැකි යැයි කියා බවත් ජනාධිපතිතුමා මෙරට දීර්ඝ කාලයක් පැවැති ත්‍රස්තවාදය අවසන්කැර දැමීමත් සමඟ රට වේගවත් සංවර්ධන ගමන් මාර්ගයකට යොමුවී ඇති බවත් විදේශ කටයුතු ඇමැති රෝහිත බෝගොල්ලාගම මහතා පැවැසීය.ඒ මහතා එසේ පැවැසුවේ කොළඹ දිස්ත්‍රික්ක නිදහස් ආයුර්වේද සංගමය පහල බෝමිරිය මහවත්තේදී සංවිධානය කළ විශේෂ සම්මේලනයට සහභාගි වෙමිනි.ඇමැති බෝගොල්ලාගම මහතා මෙසේ ද පැවැසීය.නිදහස් ආයුර්වේද සංගමයේ සාමාජිකයන් ඇතුළු විවිධ සංගම් - සංවිධාන, සෑම ප්‍රදේශයකම ජනතාව මහින්ද රාජපක්ෂ ජනාධිපතිතුමාගේ ජයග්‍රහනය වෙනුවෙන් විශාල වශයෙන් ඒකරාශී වී සිටිනවා.ජනවාරි විසි හය වැනිදාට පැවැත්වෙන්නේ රටට විශාල වැදගත්කමක් ඇති, තීරණාත්මක මැතිවරණයක්.